kardosdrur/scandi-wiki huggingface dataset:
Leonora

Leonora Colmor Jepsen, med kunstnernavnet Leonora, er en dansk sangerinde og sangskriver. Hun vandt Dansk Melodi Grand Prix 2019 med 42% af stemmerne, og hun var dermed repræsentant for Danmark i Eurovision Song Contest 2019 med sangen "Love Is Forever".

I sangen "Love Is Forever" synger hun skiftevis på følgende fire sprog: Fransk, engelsk, tysk og dansk.

Leonora har tidligere opnået tre titler som juniordanmarksmester i kunstskøjteløb.

Leonora havde musik på B-niveau, da hun gik på Gammel Hellerup Gymnasium (GHG). Hun var med i skolens kor, deltog i skolens musical flere gange og i gymnasiets singer-songwriter-café, hvor eleverne optræder for hinanden.

Lørdag aften den 23. februar 2019 vandt Leonora det danske Melodi Grand Prix udsendt på Danmarks Radio (DR) og således gik hun videre til Eurovision Song Contest 2019 i Tel Aviv samme år. Leonora fik efter sejren i dansk Melodi Grand Prix overrakt grandprix-trofæet af Jonas Flodager Rasmussen, der vandt melodigrandprixet i 2018 med sangen "Higher Ground". Ved Eurovision Song Contest gik sangen videre til finalen, hvor den opnåede en 12. plads blandt de 26 deltagere.

Referencer

Eksterne henvisninger 

 Leonoras Instagram-profil 
 
 

Personer fra Hellerup
Kunstskøjteløbere fra Danmark
Vindere af Dansk Melodi Grand Prix
Danmarks Eurovision Song Contest-deltagere
Deltagere ved Eurovision Song Contest 2019
Deltagere ved Dansk Melodi Grand Prix 2019
Élie Abel Carrière

Élie-Abel Carrière (født 4. juni 1818 i May-en-Multien i det franske departement Seine-et-Marne; død 17. august 1896 i Paris) var en fransk gartner, botaniker og forfatter. Hans officielle autornavn er „Carrière“; men tidligere brugte man også forkortelsen „Carr.“.

Levnedsløb 
Hans største indsats indenfor botanik drejer sig om nåletræerne. Blandt andet har han afklaret slægterne hemlock (Tsuga), douglasgran (Pseudotsuga) og Keteleeria. Hans hovedværk indenfor nåletræerne er Traité général des conifères ou description de toutes les espèces et variétés de ce genre aujourd'hui connues, avec leur synonimie, l'indication des procédés de culture et de multiplication qu'il convient de leur appliquer (udg. i 1855, og i et stærkt omarbejdet 2. oplag i 1867).

Ind imellem (til 1869) var han leder af planteskolen ved Muséum d'Histoire Naturelle Paris. I årene 1867-1896 var han redaktør af Revue horticole. Han har desuden skrevet mange bidrag om dyrkning af frugttræer.

Taksonomiske æresbevisninger 
Planteslægten Carrierea Franch. i pile-familien (Salicaceae) er opkaldt efter hans navn.

Skrifter 
 Jardin fruitier - Fruits à pépins - Poires, 1845
 Pépinières, 1855
 Traité général des conifères ou description de toutes les espèces et variétés de ce genre aujourd'hui connues, avec leur synonimie, l'indication des procédés de culture et de multiplication qu'il convient de leur appliquer, 1855 doi:10.5962/bhl.title.17188; 2. stærkt omarbejdede oplag i 1867 doi:10.5962/bhl.title.50447
 Entretiens familiers sur l'horticulture, 1860
 Guide pratique du jardinier multiplicateur, 1862
 Production et fixation des variétées dans les végétaux, 1865 doi:10.5962/bhl.title.50412
 Arbre généalogique du groupe pêcher, 1867
 Description et classification des variétés de pêchers et de brugnoniers, 1867
 Encyclopédie horticole, 1880
 Montreuil aux pêches-Historique et pratiques, 1880
 Semis et mise à fruit des arbres fruitiers, 1881
 Étude générale du genre Pommier, 1883
 Pommiers microcarpes et pommiers d'agrément, o. J.
 La Vigne et Réfutations sur la culture de la vigne, o. J.
 L'arbre fruitier haute tige. Manuel pratique d'arboriculture fruitière, 1908

Litteratur 
 Roger L. Williams: An intellectual biography of Elie-Abel Carrière i Brittonia, 2004, side 365–374.
 Fritz Encke, Günther Buchheim og Siegmund Seybold: Zander, Handwörterbuch der Pflanzennamen, 13. oplag, 1984, 

Autorer
Botanikere fra Frankrig
Franskmænd i 1800-tallet
Florida Panhandle

The Florida Panhandle, også kendt som West Florida, er en geografisk region i den amerikanske stat Florida, liggende i statens nordvestlige del. Regionen er et smalt landområde mellem staten Alabama mod nord og vest, staten Georgia mod nord, og den Mexicanske Golf mod syd. Regionens østlige grænse er ikke fastdefineret, men delstatshovedstaden Tallahassee og i nogle tilfælde også Big Bend-området er inkluderet i the Florida Panhandle. Apalachicola-floden bruges ofte som østlig grænse i de snævreste definitioner.

Panhandle er et engelsk ord som betyder håndtaget på en stegepande. I overført betydning kan det også være en smal udragende del af en geopolitisk enhed, som for eksempel et land eller i dette tilfælde en delstat.

Counties i regionen 
De følgende counties ligger vest for Apalachicola-floden, og er altid inkluderet i the Florida Panhandle:

 Bay County
 Calhoun County
 Escambia County
 Gulf County
 Holmes County
 Jackson County
 Okaloosa County
 Santa Rosa County
 Walton County
 Washington County

De følgende counties ligger øst for Apalachicola-floden, men er ofte inkluderet i the Florida Panhandle:

 Franklin County
 Gadsden County
 Jefferson County
 Leon County
 Liberty County
 Madison County
 Wakulla County

Større befolkningscentre 

 Apalachicola
 Blountstown
 Callaway
 Cedar Grove
 Crestview
 De Funiak Springs
 Destin
 Fort Walton Beach
 Gulf Breeze
 Lynn Haven
 Marianna
 Milton
 Niceville
 Panama City
 Panama City Beach
 Pensacola
 Quincy
 Springfield
 Tallahassee
 Valparaiso

Kilder 
 Denne artikel er hovedsageligt en oversættelse fra det svensksprogede Wikipedia (artikel her). Den artikel er i sig selv baseret på den tilsvarende artikel på det engelsksprogede Wikipedia (artikel her).

Panhandle
Måsøyfjorden

Måsøyfjorden er et sund mellem Hjelmsøya og Måsøya i Måsøy kommune i Troms og Finnmark fylke i Norge. Sundet har en længde på ni kilometer fra nord til syd. I nord har Måsøyfjorden åbning ud mod Barentshavet, og indløpet er mellem Svartviknæringen i vest og holmen Måsøykalven i øst. I syd ender den mellem Straumsnesodden i vest og Varnesset i øst, og går over i Breisundet, som ligger på sydsiden af Hjelmsøya, og Måsøysundet syd for Måsøya. Længere mod syd går Kullfjorden videre mod syd.

Der ligger to gårde  ved fjorden på Hjelmsøya, Russesund og Svartvik. 

Måsøyfjorden er 119 meter på det dybeste, lige vest for Måsøykalven.

Kilder og henvisninger

Fjorde i Troms og Finnmark
Måsøy
Ravnebjerg Skov (Svendborg Kommune)

Ravnebjerg Skov er en privat skov, der ligger på Sydfyn nord for Svendborg.

Skoven hænger sammen ved flere andre skove som Slæbæk Skov, og er i dag gennemskåret af Svendborgmotorvejen primærrute 9 der går mellem Odense og Svendborg.

I skoven findes en en stor bestand del af hasselmus, der lever der.

Der er i dag to dyrepassager mellem Ravnebjerg Skov og Hedeskov, de to passager er en faunapassage der er bygget over Svendborgmotorvejen og over Odensevej sekundærrute 167, så den sky hasselmus kan komme over motorvejen.

Kilder 

Privatskove i Danmark
Lokaliteter i Svendborg Kommune
Albany (Georgia)

Albany er en by i den sydvestlige del af staten Georgia i USA med 77.434 indbyggere (2010). Byen ligger ved Flint River og er administrativt centrum i det amerikanske county Dougherty County.

Klimaet i området er karakteriseret ved varme, fugtige somre og generelt milde til kolde vintre, hvilket kategoriseres som et fugtigt subtropisk klima.

Kilder og eksterne henvisninger 

 Byen Albanys officielle hjemmeside 

Byer i Georgia
Daphne (Alabama)

Daphne er en by i den sydvestlige del af staten Alabama i USA med  indbyggere. Byen er placeret ved kysten af Mobile Bay langs I-10, 18 kilometer øst for Mobile og 274 kilometer sydvest for statens hovedstad Montgomery. Den amerikanske befolkningstælling i 2010 rangerede byen som den med flest indbyggere i Baldwin County.

Referencer

Ekstern henvisning 
Byen Daphnes officielle hjemmeside  

Byer i Alabama
Vostoksøen

Vostok-søen (rus. Озеро Восток, Ozero Vostok, lit. "Sø Øst") i Antarktis, er den største subglaciale sø, dvs. isdækkede sø, på Jorden og var den første subglaciale sø, der blev opdaget. Den dækker et areal på omkring 12.500 kvadratkilometer svarende til mere end en fjerdedel af Danmarks areal. Den er 250 kilometer lang og 50 kilometer bred og er med hensyn til volumen den sjettestørste sø på Jorden. Den har formentlig været isoleret fra omverdenen i mindst 20 millioner år, måske meget mere, men ikke dækket af is hele tiden. I midten af søen findes en forhøjning, der indebærer at søen indeholder to forskellige miljøer.

Intet andet sømiljø indeholder så meget ilt, og det anses for givet at der findes liv i søen i form af ekstremofile mikrober der opretholder livet ved kemosyntese.

På grund af søens ligheder med Jupiters måne Europa og Saturns måne Enceladus studeres Vostok-søen som en model på udenjordisk liv. Russiske forskere har boret 3.768 m igennem det dækkende islag og fået en iskerne, der rækker 420.000 år tilbage i tiden og en frossen vandprøve fra søen, og der blev fundet spor af over 3.500 forskellige mikrober.. Da det store problem ved prøvetagningen er forurening, er der stillet spørgsmål til de mikrober der er fundet.

Se også 

 Issø
 Sø

Henvisninger 

 Vandet i de subglaciale søer. Statens Naturhistoriske Museum 2014
 Antarctic subglacial lake exploration: first results and future plans. The Royal Society 2016

Søer
Antarktis
Vild med dans (sæson 16)

Den 16. sæson af Vild med dans blev sendt i efteråret 2019 på TV 2. Sæsonstart var fredag den 13. september 2019. Finalen foregik i Forum Horsens fredag den 29. november 2019.

Denne sæsons vindere Jakob Fauerby og Silas Holst er det første par af samme køn i verdenshistorie, som har vundet Vild med dans.

I denne sæson af Vild med dans dansede to mænd sammen, hvilket er første gang, at et par består af to af samme køn i den danske udgave af Vild med dans.

I denne sæson introducerede TV 2 også en ny udfordring kaldet Ønskedans, hvor hvert par på et tidspunkt i sæsonen selv måtte vælge en dans ud af tre danse: moderne dans, street og showdans.

Par

Resultater

Gennemsnit

Danse og sange

Uge 1: Premiere 

 I den første uge blev ingen par stemt ud.

Uge 2

Uge 3: Dans i film

Uge 4

Uge 5: Girl Power

Uge 6

Uge 7: Knæk cancer 

 I denne uge dansede parrene på Gamle Scene på Det Kongelige Teater, og ingen af parrene blev stemt ud.
 I denne uge dansede parrene  wienervals samtidig. Dommerne valgte deres top 3, hvor førstepladsen fik tre point, andenpladsen fik to point og tredjepladsen fik ét point. De resterende par fik ingen point.
 Pointene fra denne uge bliver overført til den næste uge af Vild med dans.

Knæk Cancer-par 
 Theis Nybo & Katrine Bonde Halby
 Betinna Jørgensen & Mads Vad
 Charlotte Langer Mortensen & Marc Mariboe Christensen

Uge 8: Dia de Los Muertos 

 I denne uge blev ingen udstemt, da kokken Umut Sakarya havde valgt at trække sig frivilligt.

Uge 9: Disney

Uge 10: Kvartfinale

Uge 11: Semifinale 

 I holddansen skulle nydanserne stå på egne ben i moderne showdans, da de blev parret med hinanden. Coco blev parret med Jakob. Oscar blev parret med Christopher.
 Nydanserne fik individuelle point for holddansen.

Uge 12: Finalen

Referencer

Eksterne henvisninger 
 
 Vild med dans på tv2.dk

16
RadioUpdate

RadioUpdate er en dansk radiostation, der sender nyheder og interviews om erhverv, økonomi, politik, kultur og forbrug. Radioen er en rent nyhedsradio uden musik og kan aflyttes på nettet samt adskillige steder i landet på FM. 

RadioUpdate blev oprindeligt stiftet under navnet Danmarks Erhvervsradio som begyndte sine udsendelser i 1980'erne. Radioen sendte nyheder og interviews døgnet rundt fra sine studier på Børsen i København. 
Danmarks Erhvervsradio skiftede i 2002 navn til Nyhedsradioen 24/7 men skiftede igen navn med udgangen af 2004 til JP Radio, da man gik i samarbejde med Morgenavisen Jyllands-Posten.
 
Samarbejdet med JP (Jyllands-Posten) varede til 2012, hvorefter radioen skiftede navn til RadioUpdate, som den fortsat hedder. Under det navn sendes nyheder og interviews døgnet rundt på radioens netside og hos en række lokale radiostationer, der efter aftale gratis kan benytte radioens lyd på FM. Radioen kan i dag aflyttes på nettet samt på i store dele af Sjælland, Syd- og Sønderjylland, Trekantsområdet samt enkelte andre steder i landet. 

Radioen er - bortset fra Danmarks Radio P1 - den ældste nyhedsradio i Danmark. 

Tidslinje: 

1982: Danmarks Erhvervsradio etableres med studier i Børsbygningen i København.

2002: Danmarks Erhvervsradio skifter navn til Nyhedsradioen 24/7

2004: Nyhedsradioen 24/7 skifter navn til JP Radio

2012: JP Radio skifter navn til RadioUpdate som den fortsat sender under.

Mere om radioen kan findes på RadioUpdates netside her

Værter:

 Mette Riis
Lise Lotte Lohmann
Jens-Christian Wandt
 Hanne Bærentzen
 Dan Bjerring
 Marcel Juul Østergreen
 Frederik Faurby
 Poul Bavngaard
Radiokanaler fra Danmark
Varahagiri Venkata Giri

Varahagiri Venkata Giri (10. august 1894 – 24. juni 1980), ofte omtalt som V. V. Giri, var en indisk politiker, der var Indiens præsident fra 1969 til 1974. Før han blev præsident, var han guvernør i Karnataka fra 1965 til 1967 og Indiens 3. vicepræsident fra 1967 til 1969.

Giri tiltrådte som fungerende præsident da præsident Zakir Husain døde 3. maj 1969. Han fratrådte som fungerende præsident 20. juli 1969, for at stille op som uafhængig præsident ved det efterfølgende præsidentvalg. Han vandt dette valg og var herefter Indiens præsident fra 24. august 1969 til 24. august 1974. I perioden fra 20. juli 1969 til 24. august 1969 var den fungerende præsident Mohammad Hidayatullah.

Kilder og eksterne henvisninger 

Indiens præsidenter
Indiens vicepræsidenter
Politikere fra Indien
Fayzabad

Fayzabad (også stavet Feyzabad, Fayz Abad, Fazelabad eller Faizabad) (dari: فیض‌آباد) er en by i det nordøstlige Afghanistan med et indbyggertal på cirka 80.000 (2015). Indbyggertallet er et estimat baseret på 7,5 personer pr husstand. Byen er hovedstad i provinsen Badakhshan tæt på grænsen til Tadsjikistan.

Referencer 

Byer i Afghanistan
Freja (transportfirma)

FREJA Transport & Logistics A/S blev grundlagt den 1. april 1985 og er en af nordens største privatejede transport og logistik virksomheder. Hovedkontoret ligger i Skive og virksomheden har afdelinger i Danmark, Sverige, Norge, Finland, Polen og Kina. FREJA tilbyder transport-, logistik- og lagerløsninger.

Virksomheden beskæftiger ca. 750 medarbejdere (2018) og har en årlig omsætning på ca. 430 mio. EUR (2018).

Referencer 

Transportvirksomheder i Danmark
Skive
Danske virksomheder etableret i 1985
Barbara Hannigan

Barbara Hannigan (født 8. maj 1971) er en canadisk sopran og dirigent. Hun er kendt for opførelser af ny kompositionsmusik - ikke mindst af György Ligetis Mysteries of the Macabre (en koncertudgave af en scene fra operaen Le Grand Macabre) og Hans Abrahamsens 'Let Me Tell You'.

I 2020 modtog Barbara Hannigan Léonie Sonnings musikpris.

Referencer 

Modtagere af Léonie Sonnings musikpris
Operasangere
Sangere fra Canada
Dirigenter
Sopraner
Jakob Mielcke

Jakob Mielcke (født 1977) er en autodidakt dansk kok. Han har deltaget som dommer i fjernsynsprogrammet Masterchef på TV3, første gang i 2013. 

Efter endt studentereksamen arbejdede Mielcke på restauranter i Holstebro. I 1999 tog han til Paris og arbejdede på restauranterne Le Petit Sirene og Pierre Gagnaire. 2002 var han med til at åbne restauranten Sketch i London som han efterfølgende arbejdede på. 

I 2003 tog han tilbage til Danmark, hvor han fik tilbud om at arbejde som køkkenchef på restauranten Jan Hurtigkarl og Co. I 2007 gik han sammen med Jan Hurtigkarl og åbnede restauranten Mielcke & Hurtigkarl på Frederiksberg, som han siden har været med til at drive.

Referencer

Kokke fra Danmark
DecoTurf

DecoTurf er en hardcourt overflade der især benyttes til tennisbaner. Dækket består af forskellige lag af akryl, gummi, silicium og andre materialer. Det installeres på asfalt eller andre hårde overflader. Gulvbelægningen er fremstillet hos det Andover, Massachusetts-baserede selskab Decosystems, et datterselskab af California Products Corporation.

Eksterne henvisninger 
 DecoTurfs officielle websted 

Tennis
Underlag til sport
Krige Norge har været med i

Denne artikel er en liste af krige Norge har været med i.

Kongeriget Norge (872-1397)

Kalmarunionen (1397-1523)

Danmark-Norge (1523-1814)

Kongeriget Norge (1814; 1905-Nutiden) 

Norske krige
Norges historie
Lister
Hjelmsøya

Hjelmsøya er en ø i Måsøy kommune i Troms og Finnmark fylke i Norge. Hjelmsøya ligger nord for Havøya og Havøysund. Den har et areal på . Højeste punkt er Geitingsryggen der er 374 moh.

Hjelmsøya og fiskeværet Sandvikvær blev fraflyttet i slutningen af 1960'erne, og er i dag ubeboet. Der er ingen trafikforbindelser til Hjelmsøya.

Længst mod nord på Hjelmsøya ligger det 219 meter høje fuglefjeld Hjelmsøystauren, som er en af Norges vigtigste ynglekolonier for lomvie. Hjelmsøystauren er et af to områder på Hjelmsøya som er beskyttet som naturreservat. Det andet er Sandfjorden, lidt længere mod syd på øen.

Nord for Hjelmsøya ligger fiskebanken Hjelmsøyflaket.

Se også 
 Hjelmsøya naturreservat
 Hjelmsøysandfjorden naturreservat

Referencer

Kilder og eksterne henvisninger 
 Hjelmsøya.com
 Måsøy kommune: Hjelmsøya
 museumsnett.no – Hjelmsøy
 museumsnett.no – Spenselfjellet på Hjelmsøya
 museumsnett.no – Daumannsreva på Hjelmsøya

Øer i Troms og Finnmark
Måsøy
Eugen

Eugen er et drengenavn, der stammer fra græsk εὐγενής eugenēs.  Ifølge Danmarks Statistik var der i 2019 81 personer i Danmark med navnet.

Den kvindelige variant er Eugenia eller Eugenie.

Kendte personer med navnet 
Prins Eugen af Savoyen, østrigsk feltherre
Prins Eugen af Sverige, svensk prins og kunstmaler
Eugen d'Albert, tysk komponist og pianist
Eugenio Barba, italiensk forfatter, teaterinstruktør og forsker
Eugène Delacroix, fransk kunstmaler
Eugène Ionesco, rumænsk dramatiker
Jevgenij Jevtusjenko, russisk forfatter og digter
Eugene Merle Shoemaker, amerikansk geolog
Eugene O'Neill, amerikansk dramatiker
Eugène Scribe, fransk dramatiker og librettist
Eugen Warming, dansk botaniker

Navnet anvendt i fiktion 
Eugen Onegin, versroman af Aleksandr Pusjkin

Noter 

Drengenavne
Silja Okking

Silja Okking (født 9. december 1983 i Ystad) er en dansk skuespiller og tv-vært.

Karriere 
Okking har været på SommerSummarum i 2016 og 2017 og har arbejdet for DR Ramasjang siden 2011. Hun har også været vært på Mini-MGP i 2016, 2017 og 2018. I 2019 var hun vært ved Børnenes MGP 2019 sammen med Joakim Ingversen.

Referencer

Eksterne Henvisninger 
 

Skuespillere fra Danmark
Tv-værter fra Danmark
Personer fra Ystad
Thomas Castberg

Thomas Castberg (født c. 1975) er en dansk kok og tv-vært kendt fra fjernsynsprogrammerne Masterchef Danmark og Med kniven for struben.

Karriere 
Han blev dommer på danske udgave af Masterchef i januar 2011. I femte sæson af Med kniven for struben i 2016 blev Castberg ny vært, hvor han skulle forsøge at hjælpe nødlidende restauranter.

Han har blandt andet været kok hos Michelinrestauranten Kommandanten i København samt køkkenchef hos Aarstiderne og Meyers Madhus. 

Han er desuden forfatter til bogen "Masterclass" som blev udgivet i 2015.

Anden virke 
I 2014 var Castberg ude for en voldsom mountainbikeulykke hvor højre side af hans ansigt blev knust. Ansigtet krævede en 7 timer lang operation for at blive rekonstrueret. Castberg danner par med sangeren Stine Hjelm Jacobsen.

Referencer 

Kokke fra Danmark
Jesper Koch (kok)

Jesper Koch (født 23. juni 1974 i Aabenraa) er en dansk kok. Han er kendt fra blandt andet fjernsynsprogrammet Masterchef Danmark, hvor han har været dommer siden 2014. Han har siden 2019 været chefkok på restaurant Syttende.

Karriere 
Jesper Koch har været leder på restauranter & hoteller både i indland og udland. Blandt disse nævnes Auberge de l’ill, Molskroen og Kocherier. Koch har gennem årene startet flere nye restauranter op sammen med sine brødre, herunder Restaurant Koch, Frøken Koch, Kocherier, Vin og Vin brødrene Koch og Det Glade Vanvid. Desuden har han arbejdet på to- og trestjernede Michelin-restauranter i bl.a. Frankrig og Oslo.

Han er også forfatter til flere kogebøger som "Koch og Krone", "Sunde kocherier" og "Appetit på livet".

I 2019 åbnede Jesper Kochs restaurant "Syttende" i Alsik Hotel i Sønderborg. Tv-programmet "koch'en på toppen" fortæller historien om åbningen af hotellet.

Priser 
Han har tidligere vundet titlen "Årets Kok" for professionelle kokke i 1999 og 2000. Han vandt "Årets Forret", og i 2004 modtog han Dansk Gastronomisk Akademis hædersdiplom.

Jesper vandt prisen kokkenes kok ved kokke konkurrencen sol over Gudhjem i 2020

Syttende hvor Jesper Koch var chefkok modtog i 2021 sin første Michelin-stjerne.

Referencer 

Kokke fra Danmark
Politikens Litteraturpris

Dagbladet Politikens Litteraturpris uddeles hvert år med det formål at støtte talentfulde danske forfattere i udviklingen af deres forfatterskab. Prisen blev indstiftet af Politiken-Fonden i 2012. Med prisen følger 200.000 kr.

Prisen uddeles sammen med “lillesøsteren” Frit Flet-prisen, der præmierer nybrydende og eksperimenterende arbejde i det litterære felt.

Modtagere 
 2021: Morten Pape for romanen I ruiner
 2020: Olga Ravn for romanen Mit arbejde
 2019: Dy Plambeck for romanen Til min søster
 2018: Birgithe Kosovic for romanen Den inderste fare
 2017: Anne Lise Marstrand-Jørgensen for romanen Sorgens grundstof
 2016: Merete Pryds Helle for romanen Folkets skønhed
 2015: Maria Gerhardt for digtsamlingen Amagermesteren
 2014: Jens Andersen for biografien Denne dag, et liv
 2013: Yahya Hassan for digtsamlingen Digte
 2012: Kim Leine for romanen Profeterne i Evighedsfjorden

Referencer

Ekstern henvisning 
 Politikens Litteraturpris på Politiken-Fondens hjemmeside

Litteraturpriser fra Danmark
Litteraturpris
Frit Flet-prisen

Frit Flet-prisen er en litteraturpris, der uddeles hvert år for at hædre nybrydende og eksperimenterende arbejde i det litterære felt. Med prisen følger 50.000 kr.

Prisen blev indstiftet af Politiken-Fonden i 2015 og er opkaldt efter Frit flet af Naja Marie Aidt, Line Knutzon og Mette Moestrup, der modtog prisen det første år for deres originale bogværk om sammenhængen mellem litteratur og liv. 

Prisen uddeles sammen med Politikens Litteraturpris.

Modtagere 
 2020: Frederik Stjernfelt, Ulrik Langen og Henrik Horstbøll for værket Grov konfækt
 2018: Niels Brunse
 2017: Madame Nielsen
 2016: Louis Jensen og Lilian Brøgger
 2015: Halfdan Pisket
 2014: Naja Marie Aidt, Line Knutzon og Mette Moestrup

Referencer

Ekstern henvisning 
 Frit Flet-prisen på Politiken-Fondens hjemmeside 

Litteraturpriser fra Danmark
Politiken